PMIndiaData/PMIndiaSum huggingface dataset:
وزیر اعظم 19 جون کو 44ویں شطرنج اولمپیاڈ کے لیے تاریخی مشعل ریلے کا آغاز کریں گے

وزیر اعظم جناب نریندر مودی 19 جون کو شام 5 بجے اندرا گاندھی اسٹیڈیم ، نئی دہلی میں 44ویں شطرنج اولمپیاڈ کے لیے تاریخی مشعل ریلے کا آغاز کریں گے۔ اس موقع پر وہ مجمع سے بھی خطاب کریں گے۔ اس سال، پہلی مرتبہ، شطرنج کی بین الاقوامی انجمن ، ایف آئی ڈی ای، نے شطرنج اولمپیاڈ مشعل کا آغاز کیا ہے جو کہ اولمپک کی روایت کا حصہ ہے، لیکن اسے شطرنج اولمپیاڈ میں کبھی شامل نہیں کیا گیا۔ بھارت شطرنج اولمپیاڈ مشعل ریلے منعقد کرنے والا اولین ملک ہوگا۔ یہ بات قابل غور ہے کہ شطرنج سے وابستہ بھارت کی قدیم روایات کو نئی بلندیوں تک لے جاتے ہوئے، شطرنج اولمپیاڈ کے لیے مشعل ریلے کا آغاز اب سے ہمیشہ بھارت میں ہوگا اور میزبان ملک پہنچنے سے قبل یہ مشعل ریلے تمام بر اعظموں کا سفر طے کرے گی۔ ایف آئی ڈی ای کے صدر آرکیڈی دوارکووِچ ،وزیر اعظم کو مشعل سونپیں گے، جو اس مشعل کو گرینڈ ماسٹر وشوناتھن آنند کے حوالے کریں گے۔ یہ مشعل چنئی کے قریب واقع مہابلی پورم میں فائنل تقریب سے قبل 40 دنوں کی مدت میں 75 شہروں میں لے جائی جائے گی۔ ہر مقام پر، مشعل کو ریاست کے شطرنج گرینڈ ماسٹرز کے حوالے کیا جائے گا۔ 44واں شطرنج اولمپیاڈ 28 جولائی سے 10 اگست 2022 کے دوران چنئی میں منعقدہوگا۔ 1927 سے منعقد ہو رہے اس مقتدر مقابلے کی میزبانی ، بھارت پہلی مرتبہ اور ایشیا 30 برسوں بعد کر رہا ہے۔ اس مقابلے میں 189 ممالک حصہ لے رہے ہیں، یہ کسی بھی شطرنج اولمپیاڈ میں اب تک کی سب سے بڑی شراکت داری ہوگی۔
وزیر اعظم کاہدف اتراکھنڈ: سرمایہ کاروں کی چوٹی کانفرنس 2018 سے خطاب

نئی دہلی۔07اکتوبر وزیر اعظم جناب نریندر مودی نے دہرا دون میں ہدف اتراکھنڈ : سرمایہ کاروں کی چوٹی کانفرنس 2018 سے خطاب کیا۔ انھوں نے کہا کہ ہندوستان تیز رفتار تبدیلی کے دور سے گزر رہا ہے۔ انھوں نے کہا کہ یہ وسیع طور پر تسلیم کرلیا گیا ہے کہ ہندوستان آئندہ دہائیوں میں عالمی ترقی کا ایک اہم علمبردار ہوگا۔ انھوں نے کہا کہ ہندوستان میں اقتصادی اصلاحات کی رفتار اور سطح بے مثال ہے۔ اس سلسلے میں انھوں نے کہا کہ ہندوستان کی تجارت کرنے میں آسانی کی رینکنگ میں بہتری آنے کے ساتھ 42 ہوگئی ہے۔ وزیر اعظم نے ٹیکس کاری میں شروع کی گئی اصلاحات کا ذکر کیا۔ انھوں نے کہا کہ دیوالیہ اور دیوالیہ پن سے متعلق ضابطوں نے تجارت کرنے میں مزید آسانی پیدا کردی ہے۔ وزیر اعظم نے کہا کہ جی ایس ٹی کا نفاذ آزادی کے بعد سے اب تک کی سب سے بڑی اصلاح ہے۔ انھوں نے کہا کہ اس نے ملک کو سنگل مارکیٹ میں تبدیل کردیا ہے اور ٹیکس بیس کو بڑھانے میں مدد کی ہے۔ وزیر اعظم نے کہا کہ بنیادی ڈھانچے کے شعبہ میں تیز رفتاری سے ترقی ہو رہی ہے۔ انھوں نے سڑکوں کی تعمیر، ریلوے لائنوں کی تعمیر، نئے میٹرو نظام، تیزرفتار ٹرین منصوبہ نیز مخصوص مال بردار راہداریوں کی تیز رفتاری کے بارے میں بتایا۔ وزیر اعظم نے ہوا بازی کے شعبوں اور رہائش ، بجلی، صاف توانائی، صحت اور لوگوں کے لیے بینکنگ خدمات کے شعبے میں ہوئی پیش رفت کا ذکر کیا۔ انھوں نے کہا کہ حال ہی میں شروع کئے گئے آیوش مان بھارت منصوبہ درجہ – 2 اور درجہ – 3 کے شہروں میں طبی ڈھانچے کی ترقی کو فروغ دے گا۔ وزیر اعظم نے کہا کہ جدید ہندوستان سرمایہ کاری کے لیے ایک زبردست ہدف ہے اور ‘‘ہدف اتراکھنڈ’’ اس جذبے کی نمائندگی کرتا ہے۔ انھوں نے ریاست میں سرمایہ کاروں کو سہولت فراہم کرنے کے لیے کئے گئے اقدامات کا ذکر کیا۔ انھوں نے ہر موسم کے لیے موزوں چار دھام سڑک منصوبہ نیز رشی کیش – کرن پریاگ ریل لائن منصوبہ سمیت ریاست میں رابطے میں بہتری لانے کے لیے کئے گئے پہل کی پیش رفت کے بارے میں بھی بتایا۔ وزیر اعظم نے ہوا بازی کے شعبے میں ریاست کی زبردست صلاحیت کا ذکر کیا۔ وزیر اعظم نے ڈبہ بند خوراک اور قابل تجدید توانائی کے شعبوں میں اٹھائے گئے اقدامات کا ذکر کیا۔ انھوں نے میک ان انڈیا کی حصولیابیوں کا بھی ذکر کیا۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ را( ,
بھوپال میں میٹروریل کے پروجیکٹ کو منظوری

نئی دہلی ،4اکتوبر :مرکزی کابینہ نے وزیراعظم ،جناب نریندرمودی کی قیادت میں بھوپال میٹروریل پروجیکٹ کو منظوری دے دی ہے ۔ اس منصوبے کے تحت کروند سرکل سے ایمس تک اوربھدبھداچوراہے سے رتن گری تک دوکوریڈوربنائے جائیں گے ، جن کی کل لمبائی 27.67کلومیٹرہوگی ۔ ان میں سے کروند سرکل سے ایمس گلیارہ 14.99کلومیٹراور بھدبھداچوراہے سے رتن گری تراہاگلیارا 12.88کلومیٹرکا ہوگا۔ یہ گلیارے بھوپال کے خاص علاقوں کو جوڑیں گے۔ تفصیل 1- کروند سرکل سے ایمس کے بیچ کی میٹرولائن زیادہ ترزمین کے اوپر یعنی (ایلی ویٹیڈ ) بنائی جائیگی ۔ 2-صرف بھوپال ریلوے اسٹیشن اوربس اسٹینڈ کے نزدیک کا حصہ زیرزمین بنایاجائیگا۔ اس ریل راستے پر16اسٹیشن ہوں گے ۔ جن میں سے زمین کے اوپر14اور2زیرزمین ہوں گے ۔ 3-بھدبھداچوراہے سے رتن گری تراہے کے بیچ کی میٹرولائن پر14اسٹیشن ہوں گے جو سبھی زمین سے اوپربنائے جائیں گے ۔ 4-شہرکی آبادی والے علاقوں میں یہ ریل منصوبہ قابل برداشت ، بھروسہ مند، محفوظ اور بلاروک ٹوک خدمات فراہم کرائی جائیگی ۔جس سے حادثات میں کمی آئیگی ، سفرمیں وقت کی بچت ہوگی ، توانائی کی کھپت اور آلودگی کم ہوگی پائیدارترقی کے لئے شہری توسیع اور زمین کے استعمال کو بہترطریقے سے قابوکیاجاسکے گا۔ 5-اس منصوبے پرتقریبا 6941.40کروڑروپے کی لاگت کا تخمینہ ہے اور چاربرسوں میں یہ منصوبہ مکمل ہوجائیگا۔ فائدے بھوپال میٹروریل منصوبے سے بھوپال کے علاقے کی 23لاکھ آبادی براہ راست اورباواسطہ طورپرمستفید ہوگی ۔ منصوبے کے تحت بنائے جانے والے دونوں ریل گلیارے کثیرماڈل والے ہوں گے جو ریلوے اسٹیشنوں سے جڑے ہوں گے ۔ ان میٹرواسٹیشنوں کے لئے فیڈ ر بس خدمات نیٹ ورک فراہم کرائی جائیگی ۔ یہ میٹروریل منصوبہ سے مسافرکرایہ کے علاوہ کرائے اور اشتہارات اور وی سی ایف کے ذریعہ بھی مالیہ حاصل ہوگا۔ میٹروریل گلیارے کے آس پاس کے علاقوں کو اس منصوبے سے کافی فائدہ حاصل گا۔ان علاقوں کے لوگ شہرکے مختلف حصوں تک آنے جانے کے لئے میٹروریل خدمات سے مستفیض ہوسکیں گے ۔ کروند سے ایمس کے درمیان کی میٹروریل لائن شہرکے قلب کے حصے سے گذرتے ہوئے کثیرآبادی والے علاقوں کو بس اسٹینڈ ، ریلوے اسٹیشنوں اور ایمس سے جوڑے گی ۔ بھدبھدا سے رتن گری کے بیچ بننے والی ریل لائن بھوپال کے پاس زیرتعمیر اسمارٹ شہرکے علاقوں کو بی ایف آئی ای ایل اوراس کے آس پاس کے صنعتی علاقوں سے رابطہ قائم کریگی ۔ یہ میٹرو ریل منصوبہ ماحولیات کے مطابق اورپائیدارسرکاری نقل وحمل خدمات فراہم کرائیگی ۔ منصوبے کی ترقی
وزیراعظم نریندر مودی نے اڑیہ کے ممتاز موسیقار اور گلوکار پرفلا کار کے انتقال  پرتعزیت کااظہار کیا

وزیراعظم جناب نریندر مودی نے اڑیہ کے ممتاز موسیقار اور گلوکار پرفل کار کے انتقال پر گہری تعزیت کااظہار کیا ہے ۔ جناب مودی نے کہاکہ پرفلا کار جی اڑیہ ثقافت اور موسیقی کے تئیں اپنی گراں قدر خدمات کے لئے یاد رکھے جائیں گے۔ وزیراعظم نے ایک ٹویٹ میں کہاکہ: ’’جناب پرفلا کار کے انتقال کی خبرسن کر انہیں افسوس ہوا ہے، انہوں نے اڑیہ ثقافت اور موسیقی میں جو تعاون دیا ہے وہ ہمیشہ یاد رکھاجائے گا۔ وہ ایک ہمہ گیر شخصیت کے مالک تھے اور ان کی تخلیق ان کے کاموں میں دکھائی دیتی ہے۔ میں ان کے کنبے اور مداحوں کے تئیں تعزیت کااظہار کرتا ہوں، اوم شانتی‘‘۔
وزیراعظم نے یوم عاشورہ  پر حضرت امام حسین علیہ السلام کی شہادت کو یاد کیا

نئی دہلی۔ 20 اگست وزیر اعظم جناب نریندر مودی نے یوم عاشورہ پر حضرت امام حسین علیہ السلام کی عظیم قربانیوں کو یاد کیا اور ان کی ہمت کے ساتھ ساتھ انصاف کے تئیں ان کے عزم کو بھی یاد کیا ہے۔ ایک ٹویٹ میں وزیر اعظم نے کہا؛ "ہم حضرت امام حسین (علیہ السلام) کی عظیم قربانیوں کو یاد کرتے ہیں اور ان کی جرات کے ساتھ ساتھ انصاف کے تئیں ان کے عزم کو بھی یاد کرتے ہیں۔ انہوں نے امن اور سماجی مساوات کوہمیشہ اہمیت دی۔" ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
وزیراعظم اور جاپان  کے وزیراعظم کے مابین ٹیلی  فون پر گفت وشنید

نئی دہلی،10؍اپریل، وزیراعظم جناب نریندر مودی نے آج جاپان کے وزیراعظم عالی جناب شنزو آبے سے ٹیلی فون پر گفتگتو کی۔ دونوں رہنماؤں نے کووڈ -19 کے نتیجے میں ابھر کر سامنے آنے والی عالمی صحتی اور اقتصادی چنوتیوں پر تبادلہ خیالات کئے۔ دونوں قائدین نے اپنے اپنے ملکوں میں اس بحران سے نمٹنے کے لئے کئے گئے اقدامات پر بھی تبادلہ خیالات کئے۔ دونوں رہنماؤں نے موجودہ بحران کے دوران ایک دوسرے کے ملک میں موجود شہریوں کو سہولت اور آسانی بہم پہنچانے کے سلسلے میں کئے گئے اقدامات کی بھی ستائش کی اور اتفاق کیا کہ اس طرح کا تال میل جاری رکھا جائے گا۔ دونوں قائدین نے اس امر پر بھی اتفاق کیا ہے کہ بھارت جاپان شراکت داری اس وبائی مرض کے نتیجے میں ابھر کر سامنے آنے والی چنوتیوں سے نمٹنے کے کام میں دنیا کو امداد بہم پہنچاسکتی ہے۔ ۔۔۔۔۔۔۔۔۔۔۔۔۔۔۔۔۔۔ ۰۰۰۰۰۰۰۰ (م ن-ش س- ق ر)
وزیر اعظم جناب نریندر مودی نےجاپان کے وزیر اعظم عزت مآب سوگا یوشی ہدے سے ملاقات کی

وزیر اعظم جناب نریندر مودی نے23 ستمبر 2021 کو واشنگٹن ڈی سی میں کواڈ لیڈرس سمٹ کے موقع پر جاپان کے وزیرا عظم عزت مآب سوگا یوشی ہدے سے ملاقات کی۔ دونوں وزرائے اعظم نے اپنی پہلی ذاتی ملاقات پر خوشی کا اظہار کیا ۔انہوں نے ستمبر 2020 میں جناب سوگاکے جاپان کے وزیراعظم کا عہدہ سنبھالنے کے بعد ٹیلیفون پر تین بار کی جانے والی اپنی بات چیت کو گرم جوشی کے ساتھ یاد کیا ۔وزیر اعظم مودی نے وزیر اعظم کے طور پر اور اس سے قبل کابینہ کے چیف سکریٹری کے طور پر گذشتہ چند برسوں میں بھارت جاپان خصوصی اسٹریٹجک اور عالمی شراکت داری میں کی جانے والی زبردست پیش رفت کے سلسلے میں کوششوں کیلئے وزیر اعظم سوگا کا شکریہ ادا کیا ۔انہوں نے عالمی وبا کے درمیان ٹوکیو اولمپک اور پیرالمپک کھیلوں کی کامیابی کی ساتھ میزبانی کرنے کیلئے وزیر اعظم سوگا کو مبارکباد پیش کی۔ دونوں وزرائے اعظم نے دونوں ملکوں کے درمیان کثیر جہتی تعلقات کا جائزہ لیا اور افغانستان سمیت حالیہ عالمی اور علاقائی واقعات پر تبادلۂ خیال کیا۔انہوں نے ایک آزاد کھلے اور شمولیت والے بھارت کیلئے اپنی عہد بندی کی توثیق کی ۔انہوں نےدفاعی ساز و سامان اور ٹکنالوجی کے شعبہ سمیت دو طرفہ حفاظتی اور دفاعی تعاون میں اضافہ کرنے پر اتفاق کیا۔ دونوں وزرائے اعظم نے دونوں ممالک کے درمیان بڑھتے ہوئے اقتصادی تعلقات کا خیر مقدم کیا۔ انہوں نے لچکدار،متنوع اور قابل اعتماد سپلائی چینز کے ایک تعاون والے میکنزم کے طور پر اس سال بھارت -جاپان اور آسٹریلیا کے درمیان سپلائی چین کی لچک کی پہل ایس سی آر آئی شروع کئے جانے کا خیر مقدم کیا۔ وزیر اعظم مودی نے مینو فیکچرنگ ، ایم ایس ایم ای اور ہنر مندی کی ترقی میں دو طرفہ شراکت داری کو فروغ دئے جانے کی ضرورت پر زور دیا۔وزیر اعظم سوگا نے وزیر اعظم مودی کو بتایا کہ اس سال اس سے قبل جس خصوصی ہنر مند ورکرز (ایس ایس ڈبلیو) معاہدہ پر دستخط کئے گئے تھےاس پر عمل کرنے کیلئے جاپان کی جانب سے 2022 کے اوائل سے بھارت میں ہنر مندی اور زبان کے ٹیسٹ کرائے جائیں گے۔ دونوں وزرائے اعظم نے کووڈ -19 عالمی وبا اور اس کا مقابلہ کرنے کی کوششوں پر بات چیت کی۔انہوں نے خصوصی طور پر اسٹارٹ اپس میں ڈیجیٹل ٹیکنالوجیز کی بڑھتی ہوئی اہمیت پر زور دیا اور اس سلسلے میں بھارت -جاپان ڈیجیٹل پارٹنر شپ کی پیش رفت کا مثبت جائزہ لیا ۔انہوں نے مختلف ابھرتی ہوئی ٹیکنالوجیز میں مزید تعاون پر تبادلۂ خیال کیا۔آب و ہوا کی تبدیلی اور گرین اینرجی میں منتقلی کے معاملات اور بھارت کے نیشنل ہائیڈروجن اینرجی مشن کے ساتھ جاپان کے تعاون کے امکان پر بھی بات چیت کی گئی۔ دونوں وزرائے اعظم نے ممبئی – احمد آباد ہائی اسپیڈ ریل(ایم اے ایچ ایس آر)پروجیکٹ کو اچھی طرح اور وقت پر نافذ کرنے کی کوششوں کیلئے اپنی عہد بندی کی توثیق کی۔ دونوں لیڈروں نے بھارت- جاپان ایکٹ ایسٹ فورم کے تحت بھارت کے شمال مشرقی خطے میں دو طرفہ ترقیاتی پروجیکٹوں میں ہونے والی پیش رفت کا خیر مقدم کیا اور ایسے تعاون میں مزید اضافہ کے امکانات کا جائزہ لیا۔ وزیر اعظم سوگا نے اس بات پر اعتماد کا اظہار کیا کہ بھارت- جاپان شراکت داری نے گذشتہ چند برسوں میں جو رفتار حاصل کی ہے اس کو جاپان کی نئی انتظامیہ کے تحت بھی جاری رکھا جائے گا۔وزیر اعظم مودی نے کہا کہ مستقبل قریب میں بھارت- جاپان سالانہ سربراہ کانفرنس کیلئے وہ بھارت میں جاپان کے آئندہ وزیر اعظم کا خیر مقدم کرنے کے منتظر رہیں گے۔
کابینہ نے انڈین کونسل آف میڈیکل ریسرچ، انڈیا اور نیشنل انسٹی ٹیوٹ آف الرجی اینڈ انفیکشن ڈیزیز، نیشنل انسٹی ٹیوٹ آف ہیلتھ آف ڈیپارٹمنٹ آف ہیلتھ اینڈ ہیومن سروسز، یو ایس اے کے درمیان مفاہمتی یادداشت کو منظوری دی

نئی دہلی،09مارچ؍2022 وزیر اعظم جناب نریندر مودی کی صدارت میں مرکزی کابینہ کو انڈین کونسل آف میڈیکل ریسرچ (آئی سی ایم آر)اور نیشنل انسٹی ٹیوٹ آف الرجی اینڈ انفیکشن ڈیزیز (این آئی اے آئی ڈی)، نیشنل انسٹی ٹیوٹ آف ہیلتھ محکمہ صحت اور انسانی خدمات،یو ایس اے کے درمیان ستمبر 2021ء میں حکومت ہند کے دوسرے شیڈول (کاروبار کے لین دین) کے قواعد 1961 کے اصول 7(1)(ڈی) کے مطابق، دستخط شدہ مفاہمتی یادداشت (ایم او یو) سے آگاہ کیا گیا۔ مفاہمتی یادداشت کے مقاصد: تعاون بنیادی طور پر چنئی، انڈیا میں آئی سی ایم آر کے نیشنل انسٹی ٹیوٹ فار ریسرچ برائے تپ دق (ا ین آئی آر ٹی) میں سائنسی شعبے میں شروع کیا جائے گا، جس میں بنیادی، ترجمہ اور اطلاقی اختراعی تحقیق، وبائی امراض، طب،سالماتی حیاتیات، میڈیکل اینٹومولوجی، پیراسیٹولوجی، امیونولوجی، میڈیسن، مائکرو بایولوجی اور وائرولوجی شامل ہیں،لیکن ان تک محدود نہیں۔ ساتھ ہی گرم خطے والی متعدی اور الرجک بیماریوں کی روک تھام،تشخیص اور علاج کی تکنیکوں پر توجہ بھی دی جائے گی۔ تعاون پر توجہ مرکوز کرنے میں تپ دق، طفیلی حشروں والے انفیکشن، ایچ آئی وی؍ایڈز،الرجک بیماریاں، مدافعتی نظام کی بیماریاں، دیگر ابھرتے ہوئے اور دوبارہ ابھرنے والے بیماری کے اسباب اور مشترکہ سائنسی دلچسپی کی دیگر بیماریاں شامل ہیں۔ مالیاتی اثرات: امریکی حکومت اور جمہوریہ ہند کی حکومت وسائل کی دستیابی کے لحاظ سے اس مفاہمت نامے کے تحت سرگرمیوں کے لیے مالی امداد فراہم کر سکتی ہے۔فریقین انفرادی منصوبوں کی حمایت کے لیے سرکاری، غیر سرکاری، نجی شعبے، فاؤنڈیشن، اور دیگر ذرائع سے،حسب ضرورت،معمول اور رواج کے مطابق، اضافی فنڈنگ اور فعال شراکت داری حاصل کر سکتے ہیں۔فریقین مشترکہ طور پر منظور شدہ، مشترکہ تحقیقی منصوبوں اور متعلقہ سرگرمیوں کے انفرادی، منظور شدہ بجٹ کی بنیاد پر فنڈز خرچ کر سکتے ہیں۔ اس مفاہمت نامے کے تحت تمام سرگرمیاں متعلقہ فریقوں کے ممالک میں رائج قابل اطلاق قوانین، ضوابط، طریقہ کار، پالیسیوں اور رہنما خطوط کے مطابق کی جائیں گی اور یہ عملے، وسائل اورمختص فنڈز کی دستیابی سے مشروط ہوں گی۔ روزگار کے مواقع کی فراہمی: قابل اطلاق قواعد کے مطابق، آئی سی ای آر پروگرام سے جاری ہونے والے باہمی تحقیقی منصوبوں کے تحت، کانٹریکٹ؍ پروجیکٹ موڈ پر ہندوستانی سائنسدانوں؍محققین؍طلباء کو ملازمت دینے کا دائرہ انہیں ٹی بی اور دیگر کے شعبے میں مختلف تکنیکوں؍ ہنر مندی کی نشوونما اور صلاحیت سازی کو سیکھنے میں مدد فراہم کرے گا۔ پس منظر: ہند-امریکہ کے مشترکہ بیان پر اصل میں 2003ء میں چنئی میں ایک انٹرنیشنل سینٹر فار ایکسی لینس ان ریسرچ (آئی سی ای آر) کے قیام کے لیے دستخط کیے گئے تھے۔ اسے 2008ءمیں توسیع دی گئی اور 2017ء میں دوبارہ تصدیق کی گئی اور اب ایم او یو کے طور پر نئی شکل دی گئی ۔ آئی سی ای آر چنئی میں واقع ہے اور این آئی اے آئی ڈی اور آئی سی ایم آر کے نیشنل انسٹی ٹیوٹ فار ریسرچ برائے تپ دق (این آئی آر ٹی) کے درمیان شراکت داری ہے۔ اس تعاون نے 13 سے زیادہ معالجاتی پروٹوکولز کی مدد کی ہے، ہیلمنتھ انفیکشنز کی دفاعی قوت کے مطالعے کی بنیادی تفہیم کو فروغ دینے میں مدد کی ہے۔تپ دق کے خلاف مدافعتی ردعمل پر ذیابیطس کے اثرات کی وضاحت کی ہے، نقص غذائیت اور تپ دق کو سمجھنے کے لیے کئی مطالعات کیے ہیں۔ ہیلمنتھ انفیکشن کے اثرات، مدافعتی ردعمل پر سیرو پازیوٹی ایس اے آر ایس-سی او او و -2 وغیرہ کے مطالعہ کے لیے ایک آزمائشی مطالعہ شروع کیا ہے۔
وزیراعظم نے جناب پیوش گوئل کی رہائش گاہ پر منعقد ہونے  وا لی گنیش چترتھی تقریب میں شرکت کی

وزیراعظم جناب نریندر مودی نے آج مرکزی وزیر جناب پیوش گوئل کی رہائش گا ہ پر منعقد ہونےوالی گنیش چترتھی تقریب میں شرکت کی ۔ وزیراعظم نے ایک ٹویٹ میں کہا: ’’گنیش چترتھی کے مقدس موقع پر ، اپنےسا تھی @پیوش گوئل جی کی رہائش گاہ پر منعقد تقریب میں گیا۔ دعا کرتا ہوں کہ ہم سب پر بھگوان شری گنیش کاآشیرواد ہمیشہ بنارہے ‘‘ ۔
سووچھ شکتی 2019 :سووچھ بھارت کے لئے دیہی خواتین چیمپینز

نئیدہلی12فروری۔وزیراعظم جناب نریندر مودی کل یعنی 12فروری 2019 کو ہریانہ کے شہر کروکشیترجائیں گے ۔ جہاں وہ ملک بھر کی خاتون سرپنچوں کے کنوینشن میں شرکت کریں گے اور سووچھ شکتی 2019 ایوارڈس تقسیم کریں گے ۔اس کے ساتھ ہی وزیر اعظم کروکشیتر میں سووچھ سندر شوچالیہ نمائش دیکھیں گے اور ایک جلسہ عام سے خطاب کریں گے ۔اس موقع پر وزیر اعظم ہریانہ کے مختلف ترقیاتی منصوبوں کا سنگ بنیاد رکھیں گے اور افتتاح کریں گے ۔ واضح ہوکہ سووچھ شکتی 2019 ایک قومی تقریب ہے ،جس کا مقصد سووچھ بھارت مشن میں قائدانہ خدمات انجام دینے والی دیہی خواتین کی قائدانہ صلاحیتوں پر توجہ مرکوز کرنا ہے ۔ اس تقریب میں ملک بھر کی خاتون سرپنچ اور پنچ شرکت کریں گی۔ امید ہے کہ اس سال سووچھ شکتی کی تقریب میں 1500 ہزار خواتین شرکت کریں گی ۔ اس تقریب کا مقصد خواتین کو بااختیار بنانا ہے ۔ حکومت ہند کی پینے کے پانی اور صفائی ستھرائی کی وزارت ہریانہ سرکار کے اشتراک سے سووچھ شکتی 2019 کا اہتمام کررہی ہے ۔ سووچھ بھارت کے لئے دیہی علاقوں کی زمینی سطح کے بہترین طریقوں کی معلومات یہ خواتین آپس میں شیئر کریں گی۔ اس تقریب میں سووچھ بھارت اور حال ہی میں شروع کئے گئے سووچھ سندر شوچالیہ کی کامیابیاں پیش کی جائیں گی۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
وزیراعظم نے سبکدوش ہونے والے راجیہ سبھا کے ارکان کو الوداع کہا

وزیراعظم جناب نریندر مودی نے ا ٓج سبکدوش ہونے و الے راجیہ سبھا کے تمام ارکان کی ستائش کی اوران کے لئے اپنی نیک خواہشات کااظہار کیا۔ وزیراعظم نے ارکان کے سبکدوش ہونے کے تجربہ کا ذکر کیا اور کہا کہ ان کی رخصتی کے سا تھ موجودہ ارکان کی ذمہ داری بڑھ جاتی ہے کہ وہ سبکدوش ہونے والوں کے کاموں کو جاری رکھ سکیں ۔ وزیراعظم نے کہا کہ ایوان ملک کے تمام حصوں کے احساسات، جذبات اور درد کی ترجمانی کرتا ہے۔جناب مودی نے کہا کہ اگرچہ یہ سچ ہے کہ ایک رکن کی حیثیت سے ہم ایوان کو بہت کچھ دیتے ہیں، لیکن یہ بھی سچ ہے کہ ایوان سے بھی ہمیں بہت کچھ ملتا ہے ، کیوں کہ یہ ایوان ہمیں ہر روز اپنے ملک کے مختلف طرح کے افراد کے نظاموں سے متعلق معلومات حاصل کرنے کا موقع فراہم کرتا ہے ۔ وزیراعظم نے کہا کہ بیشک کچھ لوگ ایوان سے سبکدوش ہورہے ہیں لیکن وہ اپنا تجربہ پورے ملک کے کونے کونے تک پہنچائیں گے۔ وزیراعظم نے یہ مشورہ بھی دیا کہ سبکدوش ہونے والے ارکان اپنی یادداشتوں کو آنے والی نسلوں کے لئے ایک مفید قسم کے حوالے کی شکل میں محفوظ کردیں ۔انہوں نے کہاکہ یہ ارکان ملک کی سمت کو تشکیل دیتے ہیں اورمتاثر کرتے ہیں ، ان کی یادداشتوں کو ایک ادارہ جاتی انداز میں ملک کی ترقی کے استعمال کیا جاسکتا ہے ۔ وزیراعظم نے سبکدوش ہونےوالے ارکان سے آزادی کاامرت مہوتسو کاجشن منانے کے لئے عوام کو ترغیب دینے کی اپیل بھی کی۔
وزیراعظم نے شہریوں سے میمنٹو(یادگاری علامتوں) کی نیلامی میں حصہ لینے کی اپیل کی

نئی دہلی۔ 19 ستمبر وزیر اعظم جناب نریندر مودی نے شہریوں سے تحائف اورمیمنٹو (یادگاری علامتوں) کی نیلامی میں حصہ لینے کی اپیل کی ہے۔ انہوں نے کہا کہ نیلامی سے حاصل ہونے والی رقم' نمامی گنگے' پروگرام میں دی جائے گی۔ وزیر اعظم نے ایک ٹویٹ میں کہا؛ "وقت گزرنے کے ساتھ ، مجھے کئی تحائف اور میمنٹو (یادگاری علامتیں) ملی ہیں جن کی نیلامی کی جا رہی ہے۔ ان میں ہمارے اولمپک کے ہیرو کی طرف سے دی گئی خصوصی یادگاری علامتیں شامل ہیں۔ نیلامی میں حصہ لیں۔ یہ رقم 'نمامی گنگے' میں استعمال کی جائیں گی۔ " ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
کابینہ نے بھارت اور سنگا پور کے مابین جامع اقتصادی تعاون معاہدے (سی ای سی اے) میں ترمیم سے متعلق دوسرے  پروٹوکول کو منظوری دی

نئیدہلی،3؍اکتوبر، مرکزی کابینہ نے وزیراعظم جناب نریندر مودی کی قیادت میں بھارت اور سنگا پور کے مابین جامع اقتصادی تعاون معاہدے (سی ای سی اے) میں ترمیم سے متعلق دوسرے پروٹوکول کو اپنی استقدامی (اثر معکوس کی حامل) منظوری دے دی ہے۔ سی ای سی اے پر 24؍اگست 2018 کو دستخط عمل میں آئے تھے۔ فوائد : مذکورہ دوسرے معاہدے پر دستخط کے ذریعے بھارت اور سنگا پور کے مابین اقتصادی تعاون کو بڑھاوا حاصل ہوگا اور باہمی تجارت کو بھی فروغ ہوگا۔ اس کے ذریعے سی ای سی اے کے استعمال میں بھی بہتری آئے گی۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔ ۔ک ا
وزیر اعظم نے شمال مشرق کی مجموعی فروخت کے لئے تبدیل جاتی اقدامات   شئیر کئے – ‘پروٹٹرکلیان کے  آٹھ سال’

وزیراعظم جناب نریندر مودی نے اپنی ویب سائٹ ، نموایپ اور مائی گو سے مضامین اور ٹویٹ کا تھریڈ شئیر کئے ہیں ، جو کہ گزشتہ آٹھ برسوں کے دوران شمال مشرق کی مجموعی ترقی کے لئے کئے گئے تبدیل جاتی اقدامات کے بارے میں ہیں۔ وزیراعظم نے شئیر کیا : ‘‘ گزشتہ آٹھ برسوںمیں شمال مشرق میں غیر متوقع ترقی ہوئی ہے۔ بنیادی ڈھانچے وضع کرنے ، بہتر دیکھ بھال کویقینی بانے ، تعلیم اور خطے کی مختلف ریاستوں سے گوناگوں ثقافتوں کو مقبول بنانے پر توجہ مرکوز ہے۔# پروٹٹرکلیان کے آٹھ سال۔ ’’ ‘‘شمال مشرق کی مجموعی فروغ کے لئے تبدیل جاتی اقدامات ۔# پروٹٹرکلیان کے آٹھ سال۔’’
وزیر اعظم یکم  اپریل 2022 کو ‘پریکشا پہ چرچا’ کے تحت طلباء، ان کے والدین اور اساتذہ سے بات چیت کریں گے

نئی دہلی۔ 26 مارچ وزیر اعظم جناب نریندر مودی یکم اپریل 2022 کو تالکٹورہ اسٹیڈیم، دہلی میں طے شدہ پروگرام 'پریکشا پہ چرچا' میں طلباء، ان کے والدین اور اساتذہ کے ساتھ بات چیت کریں گے۔ وہ تناؤ سے پاک امتحانات کے بارے میں بات کریں گے۔ وزیر اعظم نے ٹویٹ کیا؛ "آئیے، ایک بار پھر تناؤ سے پاک امتحانات پر بات کرتے ہیں! متحرک #ایکزام واریئرس، ان کے والدین اور اساتذہ سے یکم اپریل کو اس سال کے پریکشا پہ چرچا میں شامل ہونے کی اپیل کرتے ہیں۔"
وزیر اعظم جناب نریندر مودی  اور بنگلہ دیش کی وزیر اعظم محترمہ شیخ حسینہ نے وڈیو کانفرنس کے ذریعے بنگلہ دیش میں ترقیاتی پروجیکٹوں کے لئے مشترکہ طورپر ای-تختی کی نقاب کشائی کی

نئی دہلی،11 مارچ2019؍ وزیر اعظم جناب نریندر مودی اور بنگلہ دیش کی وزیر اعظم محترمہ شیخ حسینہ نے آج ویڈیوکانفرنس کے ذریعے بنگلہ دیش میں ترقیاتی پروجیکٹوں کے لئے مشترکہ طورپر ای-تختی کی نقاب کشائی کی۔ دونوں لیڈروں نے بسوں اور ٹرکوں کی سپلائی ،36 عوامی کلینک کے افتتاح ، گندے پانی کو صاف کرنے کے 11 پلانٹ اور نیشنل نالج نیٹ ورک کی بنگلہ دیش تک توسیع کے لئے ای –تختیوں کی نقاب کشائی کی۔ اس موقع پر تقریر کرتے ہوئے وزیر اعظم نے اس بات کو اجاگر کیا کہ یہ بنگلہ دیش کی وزیر اعظم شیخ حسینہ کے ساتھ ان کی چھٹی ویڈیو کانفرنس ہے۔ انہوں نے کہا کہ وزیر اعظم شیخ حسینہ کا وژن بھارت اور بنگلہ دیش کے درمیان مضبوط رابطوں کے لئے سب سے زیادہ تحریک دلانے والاہے۔ انہوں نے کہا کہ آج کی نقاب کشائی سے نہ صرف ٹرانسپورٹ کی کنکٹی ویٹی میں اضافہ ہوگا، بلکہ علم کے رابطوں میں بھی اضافہ ہوگا۔ انہوں نے کہا کہ نیشنل نالج نیٹ ورک کے تحت بنگلہ دیش کے دانشور اور تحقیقی ادارے بھارت اور دنیا کے ساتھ جڑیں گے۔ انہوں نے کہا کہ بسیں اور ٹرک قابل استطاعت عوامی ٹرانسپورٹ کی جانب مدد گار ہوں گے، پانی کی صفائی کے پلانٹ صاف پانی کی سپلائی میں مدد کریں گے اور عوامی کلینک بنگلہ دیش میں تقریباً دو لاکھ لوگوں کو فائدہ پہنچائیں گے۔ انہوں نے کہا کہ ان پروجیکٹوں سے ظاہر ہوتا ہے کہ بھارت اور بنگلہ دیش کے تعلقات عوام کے معیار زندگی کو بہتر بنانے میں کلیدی رول ادا کررہے ہیں۔ وزیر اعظم نریندر مودی نے بنگلہ دیش کے لئے وزیر اعظم شیخ حسینہ کے مقرر کردہ اہم ترقیاتی اہداف کی ستائش کی اور ان کے لئے بھارت کی حمایت کا اعادہ کیا۔ انہوں نے اس بات پر اعتماد ظاہر کیا کہ بھارت اور بنگلہ دیش کے درمیان تعلقات مزید فروغ پاتے رہیں گے۔ م ن۔و ا۔ن ع
وزیر اعظم کل سورت  میں واقع ہزیرا جائیں گے

نئی دہلی،19/ وزیر اعظم نریندر مودی کل (19جنوری، 2019) سورت میں واقع ہزیرا جائیں گے۔ وزیر اعظم ہزیرا میں ایل اینڈ ٹی آرمرڈ سسٹم کمپلیکس جائیں گے اور اسے قوم کے نام وقف کرنے کے لیے ایک تختی کی نقاب کشائی کریں گے۔وزیر اعظم نوساری میں نرالی کینسر اسپتال کا سنگ بنیاد بھی رکھیں گے۔جدید ترین نرالی کینسر اسپتال نوساری کا پہلاجامع کینسر اسپتال ہوگا۔ اس اسپتال سے مغربی گجرات اور پڑوسی ریاستوں کے کینسر مریضوں کو علاج کرانے میں مدد ملے گی۔ وزیر اعظم تین دن کے گجرات دورے پر ہیں، کل ان کے دورے کا آخری دن ہوگا۔ اپنے دورے کے پہلے دن وزیر اعظم نریندر مودی نے گاندھی نگر میں وائبرینٹ گجرات عالمی ٹریڈ شو کا افتتاح کیا۔ انھوں نے احمد آباد میں سردار ولبھ بھائی پٹیل انسٹی ٹیوٹ آف میڈیکل سائنسز اینڈ ریسرچ اور احمد آباد شاپنگ فیسٹیول کا بھی افتتاح کیا۔ وزیر اعظم نے مہاتما مندر ایگزبیشن کنویشن سینٹر، گاندھی نگر میں آج 9ویں وائبرینٹ گجرات چوٹی کانفرنس- 2019 کا افتتاح کیا۔ ۔ ۔ ۔ ۔ ۔ ۔ ۔ ۔ ۔ ۔ ( م ن ۔رض۔ را ۔ 19 – 01 – 2019)
ٹی ایس آر سبرامنین کے انتقال پر وزیراعظم کا اظہار تعزیت

نئی دہلی،27؍فروری، وزیراعظم جناب نریندرمودی نے سابق سول سرونٹ ٹی ایس آر سبرامنین کے انتقال پر اپنے گہرے دکھ اور تعزیت کا اظہار کیا ہے۔ وزیراعظم نے کہا ہے کہ جناب ٹی ایس آر سبرامنین نے خود کی ایک ممتاز سول سرونٹ کے طور پر اپنی پہچان بنائی۔ انہوں نے اپنی تحریروں اور اہم عوامی کاز سے متعلق اقدامات کے ذریعے ایک چھاپ چھوڑی ہے۔ ان کے انتقال سے بہت دکھ ہوا ہے۔ میری نیک خواہشات اور دعائیں ان کے اہل خانہ اور دوستوں کے ساتھ ہیں۔ ۔۔۔۔۔۔۔۔۔۔۔ (م ن-و ا- ق ر) (27-02-2018)
وزیر اعظم 30 ستمبر کو سی آئی پی ای ٹی: انسٹی ٹیوٹ آف پیٹرو کیمیکلز ٹیکنالوجی ، جے پور کا افتتاح کریں گے

وزیر اعظم جناب نریندر مودی 30 ستمبر 2021 کو صبح 11 بجے ویڈیو کانفرنسنگ کے ذریعے سی آئی پی ای ٹی: انسٹی ٹیوٹ آف پیٹرو کیمیکلز ٹیکنالوجی ، جے پور کا افتتاح کریں گے اور راجستھان کے بانسواڑہ ، سیروہی ، ہنومان گڑھ اور دوسا اضلاع میں چار نئے میڈیکل کالجوں کا سنگ بنیاد بھی رکھیں گے۔ یہ میڈیکل کالجز مرکزی اسپانسرڈ اسکیم کے تحت "ضلع/ ریفرل ہسپتالوں کے ساتھ منسلک نئے میڈیکل کالجوں کے قیام"کے لیے منظور کیے گئے ہیں۔ میڈیکل کالجوں کے قیام کے لیے ترجیح، ناکافی طور پر سہولت کے حامل، پسماندہ اور آرزومند اضلاع کو دی جاتی ہے۔ اسکیم کے تین مراحل کے تحت ، ملک بھر میں 157 نئے میڈیکل کالجوں کی منظوری دی گئی ہے۔ سی آئی پی ای ٹی کے بارے میں حکومت راجستھان کے ساتھ مل کر ، حکومت ہند نے سی آئی پی ای ٹی: انسٹی ٹیوٹ آف پیٹرو کیمیکلز ٹیکنالوجی ، جے پور میں قائم کیا ہے۔ یہ اپنے طور پربرقرار رہنے اور اپنے اخراجات کو پورا کرنے کی صلاحیت کا حامل ہےاور پیٹرو کیمیکل اور اس سے وابستہ صنعتوں کی ضروریات کے لیے پوری طرح وقف ہے۔ یہ نوجوانوں کو ہنر منداور تکنیکی طور پر پیشہ ور بننے کے لیے تعلیم و تربیت فراہم کرے گا۔ اس موقع پر مرکزی وزیر جناب منسکھ منڈاویہ اور راجستھان کے وزیراعلیٰ اشوک گہلوت بھی موجود ہوں گے۔